CELEX: C2007/199/58
Language: el
Date: 2007-08-25 00:00:00
Title: Υπόθεση T-167/04: Απόφαση του Πρωτοδικείου της 11ης Ιουλίου 2007 — Asklepios Kliniken κατά Επιτροπής (Κρατικές ενισχύσεις — Δημόσια νοσοκομεία — Αντιστάθμιση ζημιών εκμετάλλευσης και παροχή εγγυήσεων — Καταγγελία — Παράλειψη της Επιτροπής να λάβει θέση — Προσφυγή κατά παραλείψεως — Νομιμοποίηση — Παραδεκτό — Εύλογος χρόνος — Κανονισμός (ΕΚ) 659/1999 του Συμβουλίου)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/31
            
         Απόφαση του Πρωτοδικείου της 11ης Ιουλίου 2007 — Asklepios Kliniken κατά Επιτροπής
   (Υπόθεση T-167/04) (1)
   
   (Κρατικές ενισχύσεις - Δημόσια νοσοκομεία - Αντιστάθμιση ζημιών εκμετάλλευσης και παροχή εγγυήσεων - Καταγγελία - Παράλειψη της Επιτροπής να λάβει θέση - Προσφυγή κατά παραλείψεως - Νομιμοποίηση - Παραδεκτό - Εύλογος χρόνος - Κανονισμός (ΕΚ) 659/1999 του Συμβουλίου)
   (2007/C 199/58)
   Γλώσσα διαδικασίας: η γερμανική
   Διάδικοι
   
      Προσφεύγουσα: Asklepios Kliniken GmbH (Königstein-Falkenstein, Γερμανία) (εκπρόσωπος: K. Füßer, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: V. Kreuschitz και M. Niejahrs)
   
      Παρεμβαίνοντες υπέρ της προσφεύγουσας: Ομοσπονδιακή Δημοκρατία της Γερμανίας (εκπρόσωποι: αρχικώς C.-D. Quassowski και A. Tiemann, στη συνέχεια W.-D. Plessing και C. Schulze-Bahrs) και Ηνωμένου Βασιλείου της Μεγάλης Βρετανίας και της Βόρειας Ιρλανδίας (εκπρόσωποι: αρχικώς M. Bethell, στη συνέχεια C. Gibbs και E. O'Neills)
   Αντικείμενο της υποθέσεως
   Προσφυγή για τη διαπίστωση, σύμφωνα με το άρθρο 232 ΕΚ, ότι η Επιτροπή, παραλείποντας να εκδώσει απόφαση βάσει του άρθρου 4, παράγραφος 2, 3 ή 4, του κανονισμού (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου [88] ΕΚ (ΕΕ L 83, σ. 1), επί της καταγγελίας που υπέβαλε η προσφεύγουσα σχετικά με ενισχύσεις που φέρονται να χορηγήθηκαν παράνομα σε νοσοκομεία του δημόσιου τομέα στη Γερμανία, παρέβη τις υποχρεώσεις που υπέχει από το άρθρο 88 ΕΚ καθώς και από το άρθρο 10, παράγραφος 1 και από το άρθρο 13, παράγραφος 1, του κανονισμού (ΕΚ) 659/1999 του Συμβουλίου
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η Asklepios Kliniken GmbH φέρει τα δικαστικά της έξοδα καθώς και τα δικαστικά έξοδα της Επιτροπής.
            
         
               3)
            
            
               Η Ομοσπονδιακή Δημοκρατία της Γερμανίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα δικαστικά τους έξοδα.
            
         
      (1)  ΕΕ C 201 της 7.8.2004.